cyanic-selkie/wikianc huggingface dataset:
লো-রাস-পা-দ্বাং-ফ্যুগ-ব্র্ত্সোন-'গ্রুস
সংক্ষিপ্ত জীবনী
লো-রাস-পা-দ্বাং-ফ্যুগ-ব্র্ত্সোন-'গ্রুস ১১৮৭ খ্রিষ্টাব্দে তিব্বতের ঙ্গাম-শোদ অঞ্চলের গ্চুং-পা-র্দো-রা-স্গাং  নামক স্থানে্র এক সম্ভ্রান্ত কৃষক পরিবারে জন্মগ্রহণ করেন। তার পিতার নাম ছিল র্নাল-'ব্যোর-শেস-রাব  এবং মাতার নাম ছিল মে-ব্জা'-স্ক্যিদ । চার বছর বয়সে ঝিগ-পো-ব্দুদ-র্ত্সি  নামক এক বৌদ্ধ ভিক্ষু তার নাম রাখেন লো-ব্দে-বা-স্ক্যোং । সাত বছর বয়সে তার পরিবার তার বিবাহের প্রস্তুতি নেওয়া শুরু করলে তিনি অমত জানিয়ে বাড়ি থেকে বারে বারে পালিয়ে বেড়ান। সতেরো বছর বয়সে মধ্য তিব্বতে পালিয়ে গেলে স্বাল-তি-দ্বাং-ফ্যুগ-ত্শুল-খ্রিম্স  নামক এক ভিক্ষু তাকে দীক্ষা দেন। এরপর তিনি গ্ত্সাং-পা-র্গ্যা-রাস-য়ে-শেস-র্দো-র্জে  নামক 'ব্রুগ-পা-ব্কা'-ব্র্গ্যুদ  ধর্মীয় গোষ্ঠীর প্রথম প্রধানের নিকট শিক্ষালাভ করেন। ১২৩৪ খ্রিষ্টাব্দে তিনি দ্বু-রি  বৌদ্ধবিহার স্থাপন করেন পরবর্তীকালে তিনি ভূটানের মোন-বুম-থাং  অঞ্চলে থার-পা-গ্লিং বৌদ্ধবিহার স্থাপন করেন।
কথাসাহিত্যে অতিনবতারা
কথাসাহিত্যে অতিনবতারার চিত্রণ লক্ষিত হয়। বৈজ্ঞানিক দৃষ্টিকোণ থেকে একটি নবতারা আসলে একটি ভিন্ন ধরনের মহাজাগতিক ঘটনা হলেও, কল্পবিজ্ঞান লেখকেরা প্রায়শই এই জাতীয় শব্দগুলিকে পরস্পরপরিবর্তনীয় রূপে ব্যবহার করেছেন এবং কোনও স্পষ্ট ব্যাখ্যা ছাড়াই উল্লেখ করেছেন যে তারাগুলি "নবতারা হল"। ১৯৩৪ সালে আরেকটি পৃথক শ্রেণির ঘটনা হিসেবে "অতিনবতারা" শব্দটির প্রবর্তনের আগে আদিযুগের কল্পবিজ্ঞান সাহিত্যে এই বিষয়টি আংশিকভাবে ব্যাখ্যাত হয়েছে। যেহেতু এই নাক্ষত্রিক বিস্ফোরণগুলি প্রচুর পরিমাণে শক্তির নির্গমন ঘটায়, সেই হেতু কিছু কিছু গল্পে অতিমাত্রায় শক্তি-নিবিড় প্রক্রিয়াগুলির শক্তির উৎস হিসেবে এগুলিকে দেখানো হয়েছে। যেমন ১৯৭২ সাল থেকে ডক্টর হু ধারাবাহিকের দ্য থ্রি ডক্টরস-এ সময়ভ্রমণের উৎসশক্তি হিসেবে অতিনবতারার উল্লেখ পাওয়া যায়। একই কারণে ক্ষেত্রবিশেষে এই মহাজাগতিক ঘটনাগুলিকে শক্তিশালী অস্ত্র হিসেবেও দেখানো হয়েছে। এই প্রসঙ্গে নর্ম্যান স্পিনর‍্যাডের উপন্যাস দ্য সোলারিয়ানস-এর (১৯৬৬) নাম করা যায়।
বহু সংখ্যক বিপর্যয়-কেন্দ্রিক কাহিনিতে এই প্রক্রিয়ায় সূর্যে বিস্ফোরণের কথা বর্ণিত হয়েছে। যদিও আগেই বৈজ্ঞানিকরা জানতে পেরেছিলেন যে, অতিনবতারা বিস্ফোরণে যে পরিমাণ বিধ্বংসী শক্তি নির্গত হয় তার ফলে কোনও কিছুরই রক্ষা পাওয়ার কোনও সম্ভাবনা থাকে না।  তা সত্ত্বেও সাইমন নিউকম্বের ছোটোগল্প "দি এন্ড অফ দ্য ওয়ার্ল্ড"-এ (১৯০৩) অতিনবতারা বিস্ফোরণের ঠিক পরেই অল্প কয়েকজন বেঁচে যাওয়া লোকের বিবরণ পাওয়া যায়। ল্যারি নিভেনের ছোটোগল্প "ইনকনস্ট্যান্ট মুন"-এ (১৯৭১) সূর্য যে অনতিকালের মধ্যেই একদিন বিস্ফোরিত হতে পারে এবং তার ফলে পৃথিবীতে মানবজীবনের পরিসমাপ্তি ঘটতে পারে সেই উপলব্ধির প্রতিক্রিয়া ধ্বনিত হয়েছে।  মহাকাশ ভ্রমণের ধারণাটিও একদা কল্পবিজ্ঞানে বহুল প্রচার লাভ করে—এর মাধ্যমে পৃথিবীকে জনশূন্য করার বিষয়টিও প্রদর্শিত হয়—যে সব গল্পে এই ধারণা উঠে আসে সেখানে মানব সভ্যতার টিকে থাকার ধারণাটিও উল্লিখিত হয়। যেমন, জন ডব্লিউ. ক্যাম্পবেলের ছোটোগল্প "দ্য ভয়েস অফ দ্য ভয়েড" (১৯৩০)। চার্লস শেফিল্ডের উপন্যাস আফটারমাথ-এ (১৯৯৮) দেখানো হয়েছে যে, আরও দূরে সংঘটিত একটি অতিনবতারা পৃথিবীর বিপদ ডেকে আনছে। মানুষ ছাড়াও ক্ষেত্রবিশেষে ভিনগ্রহী সভ্যতাও অতিনবতারার হাতে কীভাবে বিপন্ন হয় তা সাহিত্যে উঠে এসেছে। পল আন্ডারসনের ছোটোগল্প "ডেজ অফ বার্নিং"-এ (১৯৬৭) দেখা যায়, একটি গ্রহে গড়ে ওঠা এক প্রাক্‌-মহাকাশচারী সমাজের জনবসতি অতিনবতারা ঘটনায় বিপন্ন হওয়ার পর মানুষেরা সেই গ্রহটি খালি করার চেষ্টা করছে। আবার আর্থার সি. ক্লার্কের ছোটোগল্প "দ্য স্টার"-এ (১৯৫৫) দেখা যায়, দুই সহস্রাব্দ আগে একটি তারা বিস্ফোরিত হওয়ায় সেখানকার এক ভিনগ্রহী প্রজাতি সম্পূর্ণ বিলুপ্ত হয়ে যাচ্ছে।
প্রেম পূজারী
প্রেম পূজারী (प्रेम पुजारी; অর্থ "ভালোবাসার উপাসক") হচ্ছে ১৯৭০ সালের একটি হিন্দি চলচ্চিত্র যেটি অভিনেতা দেব আনন্দ তার প্রযোজনা প্রতিষ্ঠান 'নবকেতন ফিল্মস' এর জন্য রচনা, পরিচালনা এবং প্রযোজনা করেন। চলচ্চিত্রটিতে অভিনয় করেন দেব আনন্দ, ওয়াহিদা রেহমান, শত্রুঘ্ন সিনহা, প্রেম চোপড়া, মদন পুরী এবং তখনকার সময়ে একেবারেই অপরিচিত অভিনেতা অমরেশ পুরী। চলচ্চিত্রটিতে অনেক জনপ্রিয় গান রয়েছে; সঙ্গীত পরিচালনা করেছিলেন শচীন দেব বর্মণ। গানের গীতিকার ছিলেন গোপালদাস নীরাজ। তিনিও শচীন দেব বর্মণের সঙ্গে গানগুলো জনপ্রিয় হওয়ার কৃতিত্ব বহন করেন এবং অভিনেতা দেব আনন্দ আর ওয়াহিদা রেহমান দ্বারা চিত্রায়নও গানগুলোর সফলতা আনতে ভূমিকা রেখেছিলো (যদিও, চলচ্চিত্রটি বাণিজ্যিকভাবে ব্যর্থ হয়েছিলো)। এই চলচ্চিত্রের তিনটি গান চিরসবুজ হয়ে রয়েছে; কিশোর কুমার এবং লতা মঙ্গেশকর এর গাওয়া 'শোখিয়োঁ মেঁ ঘোলা জায়ে', লতা মঙ্গেশকরের গাওয়া 'রাঙ্গীলা রে তেরে রাং মেঁ' এবং কিশোর কুমারের গাওয়া 'ফুলোঁ কে রাং ছে'।
কাহিনীখণ্ড
সেনা লেফটেন্যান্ট রামদেব বকশী (দেব আনন্দ) হচ্ছেন একজন শান্ত প্রকৃতির মানুষ যিনি প্রকৃতি পছন্দ করেন। তার পিতা যিনি একজন অবসরপ্রাপ্ত সেনা সদস্য তাকে ভারত-চীন সীমান্তে যুদ্ধের জন্য পাঠান। এখানে রামদেব বন্দুক উঠিয়ে হামলা করতে অস্বীকৃতি জানান। তার পরে সামরিক আদালতে বিচার হয়। পরে তিনি চীনাদের দ্বারা ধৃত হন এবং অত্যাচারিত হন, কিন্তু যখন একজন সুন্দরী চীনা মেয়ে তাকে চীনের হয়ে ভারতের গুপ্তচরবৃত্তি করতে বলে রামদেব রাজী হয়, কিন্তু সে ঐসব পরিকল্পনা ভেস্তে দেয় এবং ভারতের জন্য সে কোনো ক্ষতিকারক কাজে জড়ায় না। পরে ১৯৬৫ সালের ভারত-পাকিস্তান যুদ্ধ শুরু হয়ে যায়। যুদ্ধে রামদেব যোগ দেন খেমকারান সেক্টরের একটি ভারতীয় গ্রামের ঝোপে লুকিয়ে পাকিস্তানি সেনাদের সঙ্গে যুদ্ধ করেন এবং হত্যা করে দেখান যে তিনি কেমন মানুষ।
লোকেশন
চলচ্চিত্রটির একটা বড় অংশ সুইজারল্যান্ডে চিত্রায়িত হয়েছিলো এবং একটি গানের দৃশ্যে বিখ্যাত 'গ্রিমসেল হোটেল' দেখানো হয়েছিলো। কিছু অংশ শুটিং হয়েছিলো ভারতের বিহারের বিখ্যাত পর্যটন কেন্দ্র রাজগীরের কাছে। এখানে অভিনেতা শত্রুঘ্ন সিনহাকে দেখে অনেক মানুষ ভিড় করেছিলো এবং চলচ্চিত্রটিতে তার চরিত্রে অভিনয় করে কিছুটা দেখাতে বলেছিলো, শত্রুঘ্ন দেখিয়েছিলেন। চলচ্চিত্রটির আরেকটি অংশ মহারাষ্ট্র প্রদেশের আহমেদ নগর জেলার শির্দির কাছে অস্তগাওতে হয়েছিলো।
সঙ্গীত
প্রেম পূজারীর সঙ্গীত পরিচালনায় ছিলেন শচীন দেব বর্মণ, আর গীতিকার ছিলেন গোপালদাস নীরাজ. চলচ্চিত্রটির বেশ কয়েকটি গান জনপ্রিয়তা পেয়েছিলো, কিশোর কুমারের গাওয়া 'ফুলোঁ কে রাং ছে', লতা মঙ্গেশকরের গাওয়া 'রাঙ্গীলা রে তেরে রাং মেঁ' যেটি ছিলো লোকসঙ্গীত এবং আধুনিক সঙ্গীতের মিশ্রণ, কিশোর আর লতার গাওয়া 'শোখিয়োঁ মেঁ ঘোলা জায়ে','তাকাত ভাতান কি হাম ছে হি হে' (দেশপ্রেমমূলক গান), এবং বর্মণের কণ্ঠে গাওয়া 'প্রেম কে পূজারী হাম হে'। 'বলিউড মেলোডিজঃ এ হিস্ট্রি অব দ্যা হিন্দি ফিল্ম সং' বইয়ের লেখক আনন্দরমণ বলেনঃ দেব আনন্দ বলেছিলেন যে, 'রাঙ্গীলা রে' গানটি তার নবকেতন ফিল্মসের বানানো চলচ্চিত্রগুলোর গানগুলোর মধ্যে সবচেয়ে প্রিয়।
সিনহাসা
সিনহাসা (Sinhasa) ভারতের মধ্য প্রদেশ রাজ্যের ইন্দোর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিনহাসা শহরের জনসংখ্যা হল ৪০৭৯ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৪১%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ২৮%। সারা ভারতের সাক্ষরতার হার ৫৯.৫%, তার চাইতে সিনহাসা এর সাক্ষরতার হার কম।
মানামা
মানামা (المنامة; ) বাহরাইনের রাজধানী ও বৃহত্তম শহর। এটি দেশটির সর্বাপেক্ষা জনবহুল শহর, এখানে প্রায় ১৫৫,০০০ লোকের বাস, যা দেশের মোট জনসংখ্যার এক-চতুর্থাংশ। মানামার অবস্থান হল.
ইতিহাস
ইসলামিক ইতিহাসে ১৩৪৫ সালের দিকে প্রথম মানামার উল্লেখ পাওয়া যায়। পর্তুগিজরা ১৫২১ সালে এটি দখল করে, এবং পরে পারসিকরা এটি ১৬০২ সালে জয় করে। ১৭৮৩ সাল হতে অল্প কিছু সময় ছাড়া শহরটি আল-খলিফাহ্‌ রাজবংশ এর অধিকারে রয়েছে। মানামাকে ১৯৫৮ সালে একটি মুক্ত বন্দর হিসাবে ঘোষণা করা হয়, এবং ১৯৭১ সালে এটি বাহরাইনের রাজধানী হিসাবে ঘোষিত হয়।
সূরা জ্বিন
সূরা আল জ্বিন‌ (الجنّ) মুসলমানদের ধর্মীয় গ্রন্থ কুরআনের ৭২ তম সূরা; এর আয়াত অর্থাৎ বাক্য সংখ্যা ২৮ এবং রূকু তথা অনুচ্ছেদ সংখ্যা ২। সূরা আল জ্বিন মক্কায় অবতীর্ণ হয়েছে। এই সূরায় জ্বিন সম্প্রদায়ের কথা বলা হয়েছে।
নামকরণ
জিন অর্থ অদৃশ্য জাতি। রাসুল এর কাছে জিনেরা এসে কুরআন শ্রবন করত। এই সুসংবাদ মমিনদের কাছে পৌছানোর জন্য যে এই সুরাতে জিনদের আলোচনা হয়েছে বিধায় সুরাটির নাম করন করা হয়েছে জিন।
শানে নুযূল
ইবনে আব্বাস বর্ণনা করেন, এই ঘটনায় নবী মুহাম্মাদ জিনদেরকে ইচ্ছাকৃতভাবে কোরআন শোনাননি এবং তিনি তাদের দর্শনও করেননি। এই ঘটনা তখনকার, যখন শয়তানদেরকে আকাশের খবর শোনা থেকে উল্কাপিণ্ডের মাধ্যমে প্রতিহত করা হয়েছিল। এ সময়ে জিন জাতি পরস্পরে পরামর্শ করল যে, আকাশে খবরাদি শোনার ব্যাপারে বাধাদানের এই ব্যাপারটি কোন আকস্মিক ঘটনা মনে হয় না। পৃথিবীতে অব্যশই কোন নতুন ব্যাপার সংঘটিত হয়েছে। অতঃপর তারা স্থির করল যে, পৃথিবীর পূর্ব-পশ্চিমে ও আনাচে-কানাচে জিনদের প্রতিনিধিদল প্রেরণ করতে হবে যারা খোঁজাখুঁজি করে এই নতুন ব্যাপারটি কী তা জেনে আসবে। হেজাযে প্রেরিত তাদের প্রতিনিধিদল যখন 'নাখাল' নামক স্থানে উপস্থিত হল, তখন মুহাম্মদ সাহাবীগণকে সাথে নিয়ে ফজরের নামায পড়ছিলেন। জিনদের এই প্রতিনিধিদল নামাযে কোরআন পাঠ শুনে পরস্পর শপথ করে বলতে লাগলঃ "এই কালামই আমাদের ও আকাশের খবরাদির মধ্যে অন্তরায় হয়েছে।" তারা সেখান থেকে প্রত্যাবর্তন করে স্বজাতির কাছে ঘটনা বিবৃত করল এবং বললঃ "আমরা বিস্ময়কর কোরআন শ্রবণ করেছি। আল্লাহ এসব আয়াতে সমস্ত ঘটনা সম্পর্কে রসূলকে অবহিত করেছেন।"
আলীনগর ইউনিয়ন, ভোলা সদর
আলীনগর বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
প্রশাসনিক কাঠামো
আলীনগর ইউনিয়ন ভোলা সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী আলীনগর ইউনিয়নের মোট জনসংখ্যা ১৬,৯৪৩ জন। এর মধ্যে পুরুষ ৮,৫০৫ জন এবং মহিলা ৮,৪৩৮ জন। মোট পরিবার ৩,৪১৭টি।
শিক্ষা
২০১১ সালের আদমশুমারি অনুযায়ী আলীনগর ইউনিয়নের সাক্ষরতার হার ৫১%।
অর্থনীতি
এলাকার শতকরা ৮০% লোকজন কৃষি ও সেচ কাজের উপর নির্ভরশীল। প্রতি বছর সেচ ও কৃষি খাত থেকে প্রচুর পরিমাণ কৃষকগণ আয় করে থাকেন।
বোয়ালী ইউনিয়ন, কালিয়াকৈর
বোয়ালী ইউনিয়ন  বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন। কালিয়াকৈর উপজেলার ৯টি উপজেলার মধ্যে বোয়ালী ইউনিয়ন অন্যতম।
ইতিহাস
বোয়ালী ইউনিয়নের ইতিহাস সম্পর্কে খুব একটা জানা যায় না।
বিখ্যাত ব্যক্তিত্ব
১) মোঃ সাইদুল ইসলাম
২) মোস্তফা আহমেদ দেওয়ান
৩) বীরেন্দ্র চন্দ্র সরকার
৪) আজিজুর রহমান
৫) আবু নাসির আহমেদ
শিক্ষাঃ
বোয়ালী ইউনিয়নের শিক্ষা প্রতিষ্ঠানের তালিকা
প্রাথমিক বিদ্যালয়
১)শ্রীপুর সরকারী প্রাথমিক বিদ্যালয়
২)রঘুনাথপুর সরকারি প্রাথমিক বিদ্যালয়
৩)গাছবাড়ী সরকারি প্রাথমিক বিদ্যালয়
৪)নয়াপাড়া সরকারি প্রাথমিক বিদ্যালয়
৫)সোনাতলা সরকারি প্রাথমিক বিদ্যালয়
৬)হবুয়ারচালা সরকারি প্রাথমিক বিদ্যালয়
৭)ঢোলসমুদ্র সরকারি প্রাথমিক বিদ্যালয়
৮)নলুয়া সরকারি প্রাথমিক বিদ্যালয়
১০)গোলয়া সরকারি প্রাথমিক বিদ্যালয়
মাধ্যমিক বিদ্যালয়
১)কাজী সাইয়েদুল আলম উচ্চবিদ্যালয়
২)বোয়ালী নরেন্দ্র নারায়ণ উচ্চবিদ্যালয়
মাদরাসা
১)পাবুরিয়াচালা ইসলামিয়া আলিম মাদরাসা
২)গাছবাড়ী এবাদিয়া আলিম মাদরাসা
খাল ও নদী
তুরাগ নদী ও গোয়ালী নদী এর উপর দিয়ে বয়ে গেছে।
গাঙ্গেয় কুতাকানতি
গাঙ্গেয় কুতাকানতি (বৈজ্ঞানিক নাম: Erethistes pusillus) (ইংরেজি: Gangetic Erethistes) হচ্ছে Erethistidae পরিবারের Erethistes গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ ছাড়াও ভারত এবং মায়ানমারে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
গিজা
গিজা (কখনও কখনও গিযাহ বা জিযাহ হিসেবে উচ্চারিত হয়; الجيزة al-Jīzah, ) হচ্ছে মিশরের তৃতীয় বৃহত্তম শহর এবং গিজা প্রদেশের রাজধানী। এটি নীল নদের পশ্চিম তীরে অবস্থিত, মধ্য কায়রো থেকে এটি ৪.৯ কিলোমিটার (৩ মাইল) দক্ষিণ-পশ্চিমে। এছাড়া এটি বৃহত্তর কায়রো মহানগরীর একটি মূল শহর।
গিজা মেম্পিস (মেন-নেফার) থেকে ২০ কিলোমিটার (১২.৪৩ মাইল) উত্তরে অবস্থিত, যা প্রথম ফারাও নারমারের সময় থেকে প্রথম ঐক্যবদ্ধ মিশরীয় রাষ্ট্রের রাজধানী ছিল।
গিজা, গিজা মালভূমির জন্য সবচেয়ে বেশি বিখ্যাত। গিজা মালভূমিতে বিশ্বের সবচেয়ে চিত্তাকর্ষক কিছু প্রাচীন স্মৃতিস্তম্ভ রয়েছে, যার মধ্যে রয়েছে প্রাচীন মিশরীয় রাজকীয় মর্গ এবং পবিত্র কাঠামোর একটি কমপ্লেক্স। কমপ্লেক্সটির ভিতরে আছে মহান স্ফিংক্স, গিজার মহান পিরামিড, এবং আরও বেশ কিছু বড় পিরামিড এবং মন্দির। গিজা সবসময় মিশরের ইতিহাসের একটি কেন্দ্রবিন্দু ছিল। কারণ এর অবস্থান পুরাতন রাজ্যের প্রাচীন রাজধানী মেম্ফিসের কাছাকাছি। এর সেন্ট জর্জ ক্যাথিড্রাল, গিজার কপ্ট ক্যাথলিক ইপারচির এপিস্কোপাল নিদর্শন।
ভূগোল
কৌশলগতভাবে, গিজা একটি সমন্বিত পৌর ইউনিট (এবং তাই এটি শহর নয়) নাও হতে পারে। একটি সাধারণ মিশরীয় পদ্ধতিতে, গভর্নরেটের মধ্যে দুটি জেলা একই নামে বিদ্যমান: একটি কিসম বা কাসম এবং অন্যটি সংশ্লিষ্ট মার্কিজ। গিজা প্রদেশের প্রায় ৯টি শহুরে কিসম সম্মিলিতভাবে কায়রো থেকে নীল নদের বিপরীত দিকে ৯৮.৪ বর্গ কিলোমিটার এলাকা গঠন করে এবং ২০১৭ সালের আদমশুমারি গণনায় ৪,১৪৬,৩৪০ জন মানুষ প্রাথমিক গণনায় নথিবদ্ধ হয়, গিজা মারকিজ থেকে পৃথককৃত আল হাওয়ামিদিয়া কিসম এর অন্তর্ভুক্ত নয়। এটি অস্পষ্ট যে ৯টি শহুরে কিসম একটি একক সত্তার প্রতিনিধিত্ব করে কিনা; কাঠামোটি টোকিওর ২৩টি ওয়ার্ডের অনুরূপ হতে পারে যে সকল স্থানীয় ইউনিট কোন অন্তর্বর্তী পৌর কাঠামো ছাড়াই টোকিও জেলার অধীনস্থ।
গিজার সবচেয়ে বিখ্যাত ভূমিরূপ এবং প্রত্নতাত্ত্বিক স্থান হচ্ছে, গিজা মালভূমি। এখানে মিশরীয় ইতিহাসের কিছু প্রধান স্মৃতিস্তম্ভ আছে, এবং এটি মহান স্ফিংক্সের আবাসস্থল। কোনো এক সময় গিজা মালভূমির দিকে বহমান নীল নদের বর্ধিত অংশে প্রাচীন মিশরীয় রাজধানী মেম্ফিসকে উপেক্ষা করে গিজার পিরামিডগুলো নির্মিত হয়েছিল। এছাড়াও গিজা মালভূমিতে মিশরীয় স্মৃতিস্তম্ভ যেমন প্রথম রাজবংশের ফারাও ডিজেটের সমাধি, সেইসাথে দ্বিতীয় রাজবংশের ফারাও নিতেজারের সমাধি রয়েছে। গিজার মহান পিরামিডকে এক সময় প্রাইম মেরিডিয়ানের অবস্থান হিসেবে (১৮৮৪) উল্লেখ করা হয়, যা একটি বেস দ্রাঘিমাংশ নির্ধারণের জন্য ব্যবহৃত একটি রেফারেন্স পয়েন্ট।
জলবায়ু
গিজায় শুষ্ক জলবায়ুর মত একটি উষ্ণ মরুভূমির জলবায়ু অনুভুত হয় (কোপেন: বিডব্লিউএইচ)। কায়রোর নৈকট্যের কারণে, এর জলবায়ু কায়রোর অনুরূপ। বসন্তে মিশর জুড়ে ঝড়ো বাতাস ঘন ঘন হতে পারে, মার্চ এবং এপ্রিল মাসে শহরে সাহারার ধূলিকণা উড়ে আসে। শীতকালে সর্বোচ্চ তাপমাত্রা ১৬° থেকে ২০° সেলসিয়াস (৬১° থেকে ৬৮° ফারেনহাইট) পর্যন্ত, যখন রাতে সর্বনিম্ন ৭° সেলসিয়াসের (৪৫° ফারেনহাইট) নিচে নেমে আসে। গ্রীষ্মকালে, সর্বোচ্চ ৪০° সেলসিয়াস (১০৪° ফারেনহাইট), এবং সর্বনিম্ন প্রায় ২০° সেলসিয়াসে (৬৮° ফারেনহাইট) নেমে যেতে পারে। গিজায় ঘন ঘন বৃষ্টি হয়; তুষার এবং হিমায়িত তাপমাত্রা অত্যন্ত বিরল।
আগস্ট ২০১৩ পর্যন্ত, সর্বোচ্চ তাপমাত্রার রেকর্ড ছিল, ১৩ জুন ১৯৬৫ সালের ৪৬° সেলসিয়াস (১১৫° ফারেনহাইট), যখন সর্বনিম্ন রেকর্ড তাপমাত্রা হচ্ছে ৮ জানুয়ারি ১৯৬৬ সালের ২° সেলসিয়াস (৩৬° ফারেনহাইট)।
চিত্রদুর্গ লোকসভা কেন্দ্র
চিত্রদুর্গ লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬৬১,২২৭ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র চিত্রদুর্গ জেলা ও তুমকুর জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
চিত্রদুর্গ লোকসভা কেন্দ্রে ১৯৫১ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৬২ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৭ নং বিধানসভা কেন্দ্র৷ এটি চিত্রদুর্গ জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৮ নং বিধানসভা কেন্দ্র৷ এটি চিত্রদুর্গ জেলায় অবস্থিত৷ এটি তপসিলী উপজাতিদের জন্য সংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র৷ এটি চিত্রদুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র। এটি চিত্রদুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্র। এটি চিত্রদুর্গ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি চিত্রদুর্গ জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৬ নং বিধানসভা কেন্দ্র। এটি একটি অসংরক্ষিত আসন। এটি তুমকুর জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি তুমকুর জেলায় অবস্থিত৷
লাভ ইজ অল দেয়ার ইজ
লাভ ইজ অল দেয়ার ইজ (Love Is All There Is) ১৯৯৬ সালে মুক্তিপ্রাপ্ত, জোসেফ বোলোঙ্গা ও রেনে টেইলর পরিচালিত একটি রোমান্টিক কমেডি চলচ্চিত্র। পরিচালকদ্বয় নিজেরাই ছিলেন এই চলচ্চিত্রের অভিনয়শিল্পী।
হামিদা রহমান
সাহিত্যিক ও সাংবাদিক হামিদা রহমান (১৯২৭ সালের ২৯ জুলাই) যশোরের পুরাতন কসবায় জন্মগ্রহণ করেন। তিনি যশোর একমাত্র নারী ভাষা সৈনিক ও  বাংলা একাডেমির আজীবন সদস্য ছিলেন। পাকিস্তান ও বাংলাদেশের একাধিক পত্রিকায় ভাষা আন্দোলন ও নারী অধিকা নিয়ে  তার লেখা প্রকাশ হয়।
লাভ ইজ অল দেয়ার ইজ
কাহিনীসংক্ষেপ
লাভ ইজ অল দেয়ার ইজ হচ্ছে উইলিয়াম শেক্সপিয়রের রোমিও এন্ড জুলিয়েট গল্পের আধুনিক একটি সংস্করণস্বরূপ। এটির কাহিনী ১৯৯০-এর দশকের নিউ ইয়র্কের ব্রনক্সের। লেইনি কাজান ও জোসেফ বোলোঙ্গা দুজনেই সিলিয়ান, এবং ছোটখাটো ব্যবসা চালান। পরবর্তীতে তারা মালাসিসি (পল সোরভিনো ও বারবারা ক্যারারা) ও ফ্লোরেন্স থেকে আসা নতুন অভিবাসী, যারা ইতালীয় রেস্টুরেন্ট দিয়েছিলো, তাদের সাথে বিরোধে জড়িয়ে পড়েন।
নিউ ইয়র্কের নিউ রশেলের গ্রিন ট্রি কান্ট্রি ক্লাবে চলচ্চিত্রটির দৃশ্যধারণের কাজ হয়। এছাড়া অনেক দৃশ্য ধারণের কাজ নিউ ইয়র্কের ব্রনক্সের সিটি আইল্যান্ডেও হয়।
হামিদা রহমান
ব্যক্তিগত জীবন
হামিদা রহমানের বাবা শেখ বজলুর রহমান এবং মায়ের নাম বেগম লুৎফুন্নেছা। ১৯৪২ সালে নোয়াখালী নিবাসী সিদ্দিকুর রহমানের সঙ্গে বিবাহবন্ধনে আবদ্ধ হন। ১৯৭১ সালে স্বাধীনতা যুদ্ধে হামিদা রহমানের দুই ভাই শহীদ হন।
শিক্ষকতা
১৯৬৮ সালে লালমাটিয়া গার্লস স্কুলে শিক্ষকতার মধ্য দিয়ে তার শিক্ষকতা জীবনের শুরু। পরবর্তী সময়ে তিনি জগন্নাথ কলেজে (বর্তমানে জগন্নাথ বিশ্ববিদ্যালয়) অধ্যাপনা শুরু করেন। কলেজটি জাতীয়করণ হলে তিনি চাকরি থেকে ইস্তফা দিয়ে পুরানা পল্টন গার্লস কলেজের অধ্যক্ষ হিসেবে দায়িত্বভার গ্রহণ করেন। ১৯৭০ সালে কলেজের চাকরি ছেড়ে তিনি সাহিত্যসাধনা ও সাংবাদিকতা শুরু করেন।
ভাষা সৈনিক
১৯৪৭ সালের জুলাই মাসে নতুন রাষ্ট্র পূর্ব পাকিস্তানের ভাষা হবে উর্দু এমন যুক্তিতে কোলকাতার আজাদ পত্রিকায় নিবন্ধ প্রকাশিত হয়। এর প্রতিবাদ জানিয়ে এম এম কলেজের ছাত্রী হামিদা রহমান ‘স্বাধীনতা’ পত্রিকায় একটি চিঠি লেখেন। চিঠিটি ১০ জুলাই ১৯৪৭-এর সংখ্যায় ‘পূর্ব পাকিস্তানের রাষ্ট্রভাষা’ শিরোনামে প্রকাশিত হয়। সেই চিঠিতে তিনি উল্লেখ করেন পূর্ব পাকিস্তানের ভাষা হবে বাংলা। ১৯৪৮ সালে ঢাকা বিশ্ববিদ্যালয়ের পাশাপাশি যশোর মাইকেল মধুসূদন কলেজের শিক্ষার্থীরাও গঠন করে ভাষা আন্দোলন সংগ্রাম পরিষদ। সেই পরিষদের আহ্বায়ক ছিলেন আলমগীর সিদ্দিকী। আর একমাত্র নারী যুগ্ম-আহ্বায়ক ছিলেন যশোরের অগ্নিকন্যা হামিদা রহমান। আন্দোলন চলাকালীন সময় তার ভূমিকায় শাসক গোষ্ঠী এতটাই খ্যাপা ছিলেন যে, তার পুরাতন কসবার বাড়িতে একাধিকবার অভিযান চালায় পুলিশ।  পরবর্তিতে তিনি রাষ্ট্রভাষা সংগ্রাম পরিষদ যশোর জেলার যুগ্ম আহবায়কের দায়িত্ব নিয়ে পুরো দেশে ভাষা আন্দোলন ছড়িয়ে দেন।  ১৯৪৮ সালে ১১ মার্চ দেশব্যাপি হরতাল কর্মসূচি পালিত হয় এবং এ সময় যশোরে ওই কর্মসূচি সফল করার জন্য অন্যদের সঙ্গে হামিদা রহমান অগ্রগামী তৎপরতা অব্যাহত রাখেন। সেদিনের হরতাল ও শিক্ষাপ্রতিষ্ঠানে ধর্মঘটের কর্মসূচির প্রতি যশোরের মোমিন গালর্স স্কুলের শিক্ষকেরা একমত না হওয়ায় স্কুলের গেট বন্ধ করে ক্লাস চালু রাখা হয়েছিল। এ খবর পাওয়ার পর হামিদা রহমানের নেতৃত্বে মেয়েদের একটি মিছিল মোমিন গালর্স স্কুল প্রাঙ্গণে গিয়ে সমবেত হয়। তিনি ও তার সাথিরা লাথি মেরে স্কুলের গেট খুলে ফেলেন। হামিদা রহমানের নেতৃত্বে উল্লেখযোগ্যসংখ্যক ছাত্রী মোমিন গালর্স স্কুল প্রাঙ্গণে যখন ‘রাষ্ট্রভাষা বাংলা চাই’ ধ্বনি দিতে শুরু করেন।  ছাত্রী-মিছিলটি মোমিন গার্লস স্কুল থেকে যশোর কালেক্টরেটের সামনে এসে হাজির হলে কোর্টের সামনে দাড়িয়ে হামিদা রহমান সংক্ষিপ্ত বক্তব্য দেন এবং রাষ্ট্রভাষা বাংলার দাবি মেনে নেওয়ার জন্য সরকারের প্রতি আহ্বান জানান। এক পর্যায়ে পুলিশ ওই ছাত্রীসমাবেশে বা লাঠিপেটা করে এবং গুলি চালায়। এতে অনেক আহত হলেও কেউ মারা যাননি। হামিদা রহমান আত্মরক্ষা করতে সমর্থ হন। কিন্তু পুলিশ সুফিয়া নামে একজনকে হামিদা রহমান ভেভে ধরে নিয়ে যায়।
ওইদিন রাতে যশোর কলেজের ছাদে রাষ্ট্রভাষা সংগ্রাম পরিষদের গোপন বৈঠক বসে। হামিদা রহমান ছেলেদের পোশাক পরে সে বৈঠকে যোগ দেন। ওই বৈঠকে সিদ্ধান্ত হয় যে, অনির্দিষ্টকালের জন্য যশোরে ধর্মঘট চালানো হবে। ধর্মঘট একটানা সতদিন চলে এবং সাধারণ মানুষ তাতে ব্যাপক সাড়া দেয়। উপর্যুক্ত সিদ্ধান্ত মোতাবেক ধর্মঘট চলার পাশাপাশি ১৩ মার্চ যশোরে হরতাল পালিত হয়। হরতাল কর্মসূচি চলাকালীন সেদিন হামিদা রহমানের নেতৃত্বে যশোরে মেয়েদের একটি মিছিল বের হয়। তবে ১৯৫২ সালের ২১ ভাষা আন্দোলনে মিছিলে সরাসরি অংশ নিতে পারেননি হামিদা রহমান।
সামাজিক ও রাজনৈতিক কর্মকাণ্ড
স্কুল ও কলেজে পড়াকালীন সময়ে প্রগতিশীল ধারার ছাত্র আন্দোলনের সাথে কাজ করেন। জীবনের শেষ দিন পর্যন্ত তিনি শ্রমিক-কৃষক-মেহনতী মানুষের মুক্তির প্রশ্নে দৃঢ় নেতৃত্বদানকারী ভূমিকা রেখেছেন। সমাজসেবা এবং নারীমুক্তি আন্দোলনে তার উল্লেখযোগ্য ভূমিকা স্মরণযোগ্য। যশোরে পুরোনো কসবা প্রাথমিক বিদ্যালয়টি প্রতিষ্ঠাসহ তিনি বেশ কয়েকটি শিক্ষাপ্রতিষ্ঠান প্রতিষ্ঠার সঙ্গে সম্পৃক্ত ছিলেন। বাংলাদেশ নারী আন্দোলন সংসদের তিনি সভানেত্রী এবং কার্যকরী সদস্য। তিনি বাংলাদেশ গণতান্ত্রিক ফ্রন্টের সহসভাপতি ছিলেন। ১৯৭৩ থেকে ১৯৭৬ সাল পর্যন্ত লন্ডনে অবস্থানকালে তিনি সেখানে দুটি বাংলা স্কুল প্রতিষ্ঠা করেন। লন্ডন উইমেন্স অ্যাডভাইসরি কাউন্সিলের মেম্বর ছিলেন। হাউস অব লর্ডস এবং হাউস অব কমেন্স হামিদা রহমান বক্তৃতা দেয়ার সুযোগ পান।
সাহিত্য ও সাংবাদিকতা
রাজনীতি ছাড়াও সাহিত্য ও পত্রিকায় লেখালেখির ক্ষেত্রে অবদান রেখেছেন। যশোর থেকে প্রকাশিত আল মোমিন পত্রিকার তিনি মহিলা বিভাগের সম্পাদিকার দায়িত্ব পালন করতেন। নারায়ণগঞ্জ থেকে প্রকাশিত নববানী মাসিক সাহিত্য পত্রিকার সঙ্গেও তিনি সংশ্লিষ্ট ছিলেন। ষাট ও সত্তরের দশকে ইত্তেফাক পত্রিকার মহিলা বিভাগে তার লেখা নিয়মিত প্রকাশিত হতো। ‘বিলকিস বেগম’ ছদ্মনামে লেখা তার বেশ কয়েকটি প্রবন্ধ প্রকাশিত হয়। সাহিত্যিক হামিদা রহমান দৈনিক বাংলা, দৈনিক ইত্তেফাক, সাপ্তাহিক বেগম, দৈনিক আজাদ, সংবাদ, পূর্বাণী, সাপ্তাহিক সেবা, আজকের কাগজ-এর সাথে লেখা ও বিভিন্ন ক্ষেত্রে বিভাগীয় সম্পাদনার কাজে যুক্ত ছিলেন। বাংলাদেশ লেখিকা সংঘ ও বাংলা একাডেমীর আজীবন সদস্য।
প্রকাশিত গ্রন্থ
স্কুল ম্যাগাজিনে তার লেখার মধ্য দিয়েই হামিদা রহমানের সাহিত্যচর্চার সূচনা। কলেজ ম্যাগাজিনে তার লেখা ‘সর্বহারা’ ও ‘রিকসাওয়ালা’ শীর্ষক ছোটগল্প দুটি প্রকাশিত হলে সুধীসমাজে লেখিকা হিসেবে তার জনপ্রিয়তা বৃদ্ধি পায়।
মৃত্যু
হামিদা রহমান দীর্ঘদিন দুরারোগ্য ব্যাধিতে আক্রান্ত ছিলেন পরবর্তীতে মস্তিষ্কে রক্তক্ষরণ জনিত কারণে ১৪ আগস্ট ২০০৫ সালে ঢাকায় নিজ বাসভবনে মৃত্যুবরণ করেন।
আরো পড়ুন
চেমন আরা
বাংলাদেশ হাইকমিশন, ইসলামাবাদ
ইসলামাবাদে বাংলাদেশের হাইকমিশন পাকিস্তানে বাংলাদেশের প্রধান কূটনৈতিক মিশন। এটি ইসলামাবাদের এফ-৬ সেক্টরে অবস্থিত। পাকিস্তানে বর্তমান বাংলাদেশী হাইকমিশনার হলেন মোঃ রুহুল আলম সিদ্দিক, যিনি ২০২০ সালের অক্টোবরে কূটনৈতিক দায়িত্ব গ্রহণ করেন। বাংলাদেশের করাচিতে একটি ডেপুটি হাইকমিশন এবং লাহোরে একজন অনারারি কনসাল রয়েছে।
ইতিহাস
ওআইসি এর সদস্যদের প্রচন্ড চাপের পর, পাকিস্তান ১৯৭৪ সালের ফেব্রুয়ারিতে বাংলাদেশকে স্বীকৃতি দেয় এবং কূটনৈতিক সম্পর্ক স্থাপিত হয়। ১৯৭৬ সালের জানুয়ারিতে, উভয় দেশ প্রথমবারের মতো তাদের দূত বিনিময় করে এবং ইসলামাবাদে বাংলাদেশী দূতাবাস কার্যকর হয়। প্রাথমিকভাবে, দূতাবাসটি পার্শ্ববর্তী শহর রাওয়ালপিন্ডিতে একটি "বিশৃঙ্খল, চার-রুমের হোটেল স্যুট" থেকে পরিচালিত হয়েছিল, যেখানে বাংলাদেশের প্রথম রাষ্ট্রদূত জহিরুদ্দিন স্থায়ী অবস্থানে যাওয়ার আগে একটি অস্থায়ী ঘাঁটি স্থাপন করেছিলেন। ১৯৮৯ সালে, সালে পাকিস্তান ত্যাগের পর কমনওয়েলথে পুনরায় যোগদানের পর দূতাবাস একটি হাই কমিশনে পরিণত হয়।
২০১৩ সালের ডিসেম্বরে, বাংলাদেশ সরকার ১৯৭১ সালের যুদ্ধে তার ভূমিকার জন্য আবদুল কাদের মোল্লাকে মৃত্যুদণ্ড দেওয়ার পর হাইকমিশন আক্রমণের হুমকি পায়, একটি বাক্য যা পাকিস্তান নিন্দা করেছিল। ফলে মিশনকে ঘিরে নিরাপত্তা জোরদার করা হয়। অক্টোবর ২০১৪ সালে, করাচিতে হাইকমিশন এবং ডেপুটি হাইকমিশন উভয়েই নিরাপত্তা ব্যবস্থা পুনর্নবীকরণ করা হয়েছিল কারণ একই ধরনের হুমকি আবারও পাওয়া গিয়েছিল। ২০১৬ সালের জানুয়ারিতে, বাংলাদেশ আরো যুদ্ধাপরাধীদের মৃত্যুদন্ড কার্যকর করায় পাকিস্তান কূটনৈতিক দ্বন্দ্বের মধ্যে বাংলাদেশী হাইকমিশনে অবস্থিত রাজনৈতিক পরামর্শদাতা মৌসুমী রহমানকে বহিষ্কার করে। পাকিস্তানি পদক্ষেপটি ঢাকায় পাকিস্তানের হাইকমিশনে নিযুক্ত একজন কূটনীতিক ফারিনা আরশাদের বিরুদ্ধে বাংলাদেশি অভিযোগের কারণে পূর্ব-প্রস্তুত করা হয়েছিল, যাকে বাংলাদেশ "গুপ্তচরবৃত্তি" করার জন্য অভিযুক্ত করেছিল এবং যাকে পাকিস্তান পরবর্তীকালে "হয়রানির" অজুহাতে প্রত্যাহার করেছিল। ২০১৯ সালের মে মাসে, এটি রিপোর্ট করা হয়েছিল যে হাই কমিশনের ভিসা কার্যক্রম প্রভাবিত হচ্ছে কারণ বাংলাদেশের নবনিযুক্ত ভিসা অফিসার পাকিস্তানি কর্তৃপক্ষের কাছ থেকে কাগজপত্রে বিলম্বের সম্মুখীন হচ্ছেন।
২০২১ সাল পর্যন্ত, বাংলাদেশ সরকার একটি নতুন হাইকমিশন কমপ্লেক্স উদ্বোধনের জন্য ডিপ্লোম্যাটিক এনক্লেভে পাঁচ একর জমি কিনেছে, যা নির্মাণাধীন রয়েছে। নতুন ভবনটি বাংলাদেশী আর্কিটেকচার ফার্ম Shatotto দ্বারা ডিজাইন করা হয়েছে, এবং " মার্গল্লা পাহাড়ের উল্লম্বতার সাথে বাংলাদেশের সবুজ ও আর্দ্র পরিবেশ" দ্বারা অনুপ্রাণিত বলে উল্লেখ করা হয়েছে। নকশায় ব্যবহৃত স্থাপত্য উপাদান এবং থিমগুলি প্রাচীন সিন্ধু ও বাঙালি সভ্যতায় ব্যবহৃত জিনিসগুলির উপর আঁকে, এইভাবে "দুটি সভ্যতার মিলনস্থল" উপস্থাপন করে এবং উভয় দেশের সাধারণ অতীতকে প্রতিফলিত করে।
হাইকমিশনারগণ
মোঃ রুহুল আলম সিদ্দিক পাকিস্তানে ১৪তম এবং বর্তমান বাংলাদেশী হাইকমিশনার। সিদ্দিকী ৩ নভেম্বর ২০২০ তারিখে পাকিস্তানের রাষ্ট্রপতির কাছে তার পরিচয়পত্র পেশ করেন।
অপারেশন
বাংলাদেশী হাইকমিশনের প্রাথমিক লক্ষ্য পাকিস্তান ও বাংলাদেশের মধ্যে রাজনৈতিক, অর্থনৈতিক ও প্রতিরক্ষা সহযোগিতা বৃদ্ধি করা। এটি পাকিস্তানে বাঙালিদের কনস্যুলার পরিষেবা এবং বাংলাদেশি ভিসা প্রদান করে। সপ্তাহের দিনগুলিতে হাই কমিশনের কাজের সময় সকাল ৯ টা থেকে বিকাল ৫ টা পর্যন্ত (পিএসটি)। মিশনটি নিম্নলিখিত বিভাগে সংগঠিত, প্রতিটির নেতৃত্বে হাই কমিশনারের অধীনে কর্মরত একজন কর্মকর্তা:
জেভিয়ার ডোহার্টি
জেভিয়ার ডন ডোহার্টি (Xavier John Doherty; জন্ম: ২২ নভেম্বর ১৯৮২ স্কটসডেল, তাসমানিয়া) হলেন একজন অস্ট্রেলিয়ান ক্রিকেটার যিনি তাসমানিয়ার দলের হয়ে ঘরোয়া ক্রিকেট এবং অস্ট্রেলিয়া জাতীয় দলের হয়ে আন্তর্জাতিক ক্রিকেট খেলে থাকেন। তিনি একজন বা-হাতি ব্যাটসম্যান এবং ধীরগতির বা-হাতি অর্থডক্স বোলার। তাসমানিয়ার হয়ে একদিনের ক্রিকেটে সাফল্য লাভের পর, ডোহার্টি নভেম্বর ২০১০ সালে মেলবোর্ন ক্রিকেট গ্রাউন্ডে শ্রীলঙ্কার বিপক্ষে অস্ট্রেলিয়ার হয়ে তার একদিনের আন্তর্জাতিক আত্মপ্রকাশ হয়। ঐ মাসের শেষের দিকে, তিনি দলের স্পিনার নাথান হারিৎজের বদলে তিনি গাব্বায় ইংল্যান্ডের বিরুদ্ধে টেস্ট অভিষেক ঘটে। তার পিঠের আঘাতের কারণে অস্ট্রেলিয়ার ২০১১ সালের বিশ্বকাপ দলে নির্বাচন করা হয়নি।
খেলোয়াড়ী জীবন
তিনি দক্ষিণ হোবার্ট/স্যান্ডী বে ক্রিকেট ক্লাবের হয়ে ক্লাব ক্রিকেট খেলেছেন এবং এছাড়াও নিউজিল্যান্ড মধ্যে ২০০২ সালের অনূর্ধ্ব-১৯ ক্রিকেট বিশ্বকাপও খেলেছেন। তিনি মাত্র ১২ বছর বয়সে নিজের শহর জর্জ টাউনে এনটিসিএতে প্রথম-শ্রেণীতে ক্রিকেট খেলেন।
দোহার্টি তার একদিনের আন্তর্জাতিক অভিষেক ম্যাচে শ্রীলঙ্কানদের বিরুদ্ধে ১০ ওভার বলে অসাধারণভাবে ৪৬ রান দিয়ে ৪ উইকেট লাভ করেন।
টেলোমিয়ার
thumb|right|300px|মানব [[ক্রোমোজোম (ধূসর) টেলোমিয়ার দ্বারা আবৃত (সাদা)]] thumbnail|right|টেলোমিয়ার টেলোমিয়ার (Telomere, এবং )  হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।
কোষ বিভাজনের সময়, যে এনজাইমগুলো ডিএনএ বিভাজন করে তারা বিভাজন প্রক্রিয়া ক্রোমোসোমের শেষ প্রান্ত পর্যন্ত চালিয়ে যেতে পারে না। টেলোমিয়ার ছাড়া কোষ বিভাজন হলে ক্রোমোসোমের শেষ প্রান্ত ও ওখানকার প্রয়োজনীয় তথ্য উভয়ই হারিয়ে যেত। ক্ষয়কৃত টেলোমিয়ার এর ক্ষয় পূরণ টেলোমিয়ার রিভার্জ ট্রান্সক্রিপটেস (Telomerase Reverse Transcriptase) নামক একটি এনজাইম দ্বারা হয়ে থাকে।
দন্তিদূর্গ
দন্তিদুর্গ (৭৩৫–৭৫৬ খ্রিষ্টাব্দ) ছিলেন মান্যখেতের রাষ্ট্রকূট সাম্রাজ্যের প্রতিষ্ঠাতা। তিনি দন্তিবর্মণ বা দ্বিতীয় দন্তিদুর্গ নামেও পরিচিত। কর্ণাটকের গুলবর্গা অঞ্চলে তার রাজধানী ছিল। তিনি তার কাকা প্রথম কৃষ্ণের পর সিংহাসনে বসেন এবং সমগ্র কর্ণাটক অঞ্চল নিজের অধিকারে আনেন।
দন্তিদুর্গের ইলোরা শিলালিপি থেকে জানা যায় যে, তিনি ৭৫৩ খ্রিষ্টাব্দে চালুক্যদের পরাজিত করে "রাজাধিরাজ" ও "পরমেশ্বর" উপাধি গ্রহণ করেছিলেন। শিলালিপি অনুসারে, তিনি দ্বিতীয় ইন্দ্রের পুত্র। সামানগড় শিলালিপি (বর্তমান মহারাষ্ট্রের কোলাপুর জেলায়) অনুসারে, তার মা ছিলেন গুজরাতের চালুক্য রাজকুমারী ভবনঙ্গা। উক্ত শিলালিপি থেকেই জানা যায় যে, তিনি বাদামি চালুক্যদের অপ্রতিরোধ্য "কর্ণাট-বাল"কে পরাজিত করেন। এরপর তিনি মধ্য ভারতের লত (গুজরাত), মালওয়া, তঙ্কা, কলিঙ্গ ও শেষ (নাগ) রাজাদের পরাজিত করেন এবং একাধিক যজ্ঞ করান। যদিও তিনি চালুক্য সাম্রাজ্য দখল করেছিলেন, তবু ৭৫৭ খ্রিষ্টাব্দের বেক্কালেরি শিলালিপি থেকে জানা যায় ৭৫৭ খ্রিষ্টাব্দে তার দক্ষিণ প্রদেশগুলিতে চালুক্য সম্রাট দ্বিতীয় কীর্তিবর্মণের নিয়ন্ত্রণ থেকে যায়। দন্তিদুর্গের কন্যা কাঞ্চীর পল্লব রাজা দ্বিতীয় নন্দীবর্মণকে বিবাহ করেন। দন্তিদুর্গ চালুক্যদের বিরুদ্ধে কাঞ্চী পুনরুদ্ধারের যুদ্ধে নন্দীবর্মণকে সাহায্য করেছিলেন।
মুহসিন ইবনে আলী
মুহসিন ইবনে আলী (مُحْسِن ٱبْن عَلِيّ, Muḥsin ibn ʿAlīy), মোহসিন বানানও প্রচলিত, তিনি ছিলেন ফাতিমা বিনতে মুহাম্মাদ এবং আলী ইবনে আবি তালিবের কনিষ্ঠ পুত্র এবং এইভাবে ইসলামের শেষ নবী মুহাম্মাদের নাতি। তিনি হোসাইন ও হাসানের ভাই ছিলেন।
নাম
মুহসিনের ভাই হাসান ইবনে আলী এবং হোসাইন ইবনে আলীর নামের মত "মুহসিন" নামটিও আরবি মূলধাতু (ح-س-ن) Ḥ-S-N থেকে এসেছে। "মুহসিন" এর অর্থ হতে পারে "কল্যাণকর", "উপকারী", বা "যে সাহায্য করার কাজ করে।" বেশ কয়েকটি ইসলামি সূত্র জানায় যে হাসান, হোসাইন এবং মুহসিনের নাম তাদের পিতামহ ও ইসলামের নবী মুহাম্মাদের প্রদায়িত।
মৃত্যু
সকীফার সমাবেশে আবু বকর খলিফা হন, কিন্তু আলী এবং তার কিছু সমর্থক তার শাসনকে বৈধ বলে মনে করেননি। আলাওয়ীরা আলীকে খলিফা হিসাবে সমর্থন করেছিল এবং ফাতিমার সাথে যে বাড়িতে তিনি থাকতেন সেখানে একত্রিত হয়েছিল, যেখানে উমর আবু বকরের নির্দেশে কাজ করছিলেন এবং আলীর আনুগত্য পেতে আসেন। সুন্নি পণ্ডিত আত তাবারি এবং ইবনে কুতাইবা বর্ণনা করেছেন যে উমর হুমকি দিয়েছিলেন যে, যদি আলী আবু বকরের কর্তৃত্ব স্বীকার করতে অস্বীকার করেন তবে ঘরটি পুড়িয়ে ফেলা হবে।   ঐতিহাসিক আল-বালাজুরী বলেছেন যে, আলীর সম্মতির মধ্য দিয়ে এখানে বিবাদের সমাপ্তি হয়েছিল। যাইহোক কিছু বর্ণনা যোগ করে যে, উমর এবং তার সমর্থকরা সহিংসভাবে বাড়িতে প্রবেশ করেছিলেন। যার ফলে ফাতিমার গর্ভে থাকা মুহসিনের গর্ভপাত হয়েছিল। মুতাজিলা ধর্মতাত্ত্বিক ইব্রাহিম নাজ্জাম ব্যাখ্যা করেছেন যে, "উমর ফাতিমার পেটে এমনভাবে আঘাত করেছিলেন যে তার গর্ভের সন্তানটি মারা গিয়েছিল।"   বিপরীতে, ইবনে রুসতম তাবারি বলেছেন যে, কুনফুদ নামে উমরের একজন সহযোগী, তার তরবারির খাপ দিয়ে তাকে আঘাত করে গর্ভপাত ঘটায়।
মুহসিনের মৃত্যু নিয়ে শিয়া মুসলিম ও সুন্নি মুসলমানদের মধ্যে বিরোধ রয়েছে। মুহসিন শৈশবেই মারা গিয়েছিলেন, কোনো গর্ভপাতের কথা উল্লেখ না করেই অনেক প্রাথমিক ঐতিহাসিক সূত্র রয়েছে। ইতিহাসবিদ বালাজুরি, ইয়াকুবী এবং আল-মাসুদী ফাতিমার সন্তানদের মধ্যে মুহসিনকে তালিকাভুক্ত করেছেন, কিন্তু গর্ভপাতের কোনো উল্লেখ ছাড়াই। একইভাবে, শিয়া ধর্মতাত্ত্বিক শেখ মুফীদ তার কিতাব আল-ইরশাদ লেখার সময়, মুহসিনের মৃত্যুর বিষয়ে কোনো সহিংসতার উল্লেখ করেননি। ঝগড়ার সময় গর্ভপাতের প্রথম পরিচিত রেফারেন্স শুধুমাত্র ১০ম শতাব্দীতে ইবনে কুলাওয়াইহ কুম্মীর কামিলুয যিয়ারত-এ পাওয়া যায়। গ্র্যান্ড ভ্যালি স্টেট ইউনিভার্সিটির একজন অধ্যাপক কোয়েলি ফিটজপ্যাট্রিক অনুমান করেছেন যে, গল্পটি সেই সময়ের রাজনৈতিক এজেন্ডাকে প্রতিফলিত করে এবং তাই সাবধানতার সাথে আচরণ করা উচিত।
স্মরণ
মুহসিন ইবনে আলীকে নিয়ে কখনও কখনও ইসনা আশারিয়া শিয়ারা শোক প্রকাশ করে এবং প্রায়শই তাকে শহীদ হিসাবে বিবেচনা করে।
হুসেইন ইয়ে
হুসেইন ইয়ে বা হুসেন ঈ (জন্ম: ১৯৫০) হলেন একজন বিখ্যাত চীনা বংশদ্ভুত মালয়েশিয়ান পণ্ডিত এবং ইসলামি বক্তা।
জন্ম ও শিক্ষাজীবন
হুসেইন ইয়ে ১৯৫০ সালে একটি বৌদ্ধ পরিবারে জন্মগ্রহণ করেন। ১৯৬৮ সালে মাত্র ১৮ বছর বয়সে ইসলাম ধর্ম গ্রহণ করেন। পরবর্তীতে তিনি সৌদি আরবের মদীনা ইসলামী বিশ্ববিদ্যালয়ে হাদিস বিভাগে অধ্যয়ন করেন। এ সময় তিনি বিংশ শতাব্দীর প্রখ্যাত ইসলামী চিন্তাবিদ মুহাম্মদ নাসিরুদ্দীন আল-আলবানীর অধীনে পড়াশোনা করেন।
কর্মজীবন
১৯৭৮ সালে স্নাতক হওয়ার পর তিনি মালয়েশিয়া ফিরে আসেন এবং মুসলিম কল্যাণ সংস্থায় যোগদান করেন, যে সংস্থাটি ইসলাম ধর্মে দীক্ষিতদের কল্যাণে কাজ করতো। পরবর্তীতে তিনি হংকংয়ের একটি ইসলামিক সেন্টার এর পরিচালক হিসেবে দায়িত্ব পালন করেন।
বর্তমানে তিনি আল-খাদেম ইন্টারন্যাশনাল নামক একটি ইসলামি কল্যাণ সংস্থার সভাপতি যা তিনি ১৯৮৪ সালে প্রতিষ্ঠা করেন।
২০১৫ সালে তিনি অস্ট্রেলিয়ান ইসলামী শান্তি সম্মেলনে উপস্থিত ইহুদী ও খ্রীষ্টান ধর্মের ধর্মীয় নেতাদের সামনে তান-ঠিকানা প্রদান করেন।
মিডিয়ায় উপস্থিতি
হুসেইন ইয়ে বাহরাইন টিভি, ইসলাম চ্যানেল পিস টিভি, এবং ইকরা টিভি সহ বিভিন্ন ইসলামী টেলিভিশন চ্যানেলের জনপ্রিয় বক্তা।
মন্তব্য
তিনি মার্কিন যুক্তরাষ্ট্র-এ ১১ সেপ্টেম্বরের হামলার ব্যাপারে বলেন, মুসলিম সন্ত্রাসীদের জন্য সকল মুসলিম দায়ী নয় যার ভিত্তি শুধুমাত্র "সন্দেহ"।
পারিবারিক জীবন
হুসেইন ইয়ের কন্যা ওয়াফা হুসেইন ইয়ে ইসলামী অনলাইন বিশ্ববিদ্যালয়ে তাজবিদ শিক্ষা প্রদান করেন।
বরোদা রাজ্য
বরোদা রাজ্য ছিলো ব্রিটিশ শাসিত ভারতে অবস্থিত একটি ২১ টি তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ১৭২১ খ্রিস্টাব্দে রাজ্যটির প্রতিষ্ঠা থেকে শুরু করে ১৯৪৯ খ্রিস্টাব্দে ভারতীয় অধিরাজ্যে যোগদান করা অবধি এই রাজ্যটি মারাঠা সাম্রাজ্যের অধীনে গায়কোয়াড় রাজবংশ দ্বারা শাসিত হতো। বরোদা ছিল এই রাজ্যের রাজধানী ও প্রশাসনিক দপ্তর, বরোদা রেসিডেন্সির মাধ্যমে এই রাজ্যটি ব্রিটিশ ভারতের সঙ্গে যোগাযোগ স্থাপন করত। ১৯০১ খ্রিস্টাব্দে তথ্য অনুসারে এটির মোট রাজস্বের পরিমাণ ছিল ১,৩৬,৬১,০০০ ভারতীয় মুদ্রা। ১লা মে ১৯৪৯ খ্রিস্টাব্দে বরোদা আনুষ্ঠানিকভাবে ভারতীয় অধিরাজ্যের অন্তর্ভুক্ত হয়। এর পূর্বে দুবছর রাজ্যটিতে একজন মধ্যস্থ সরকার নিয়োজিত ছিলেন।
প্রাচীন ইতিহাস
বরোদার স্থানীয় নাম বড়োদরা যা এসেছে একটি সংস্কৃত শব্দ বটদরা থেকে যার অর্থ বটবৃক্ষের হৃদয় বা মূল অংশ৷ গুজরাতি কবি ও বরোদার স্থানীয় প্রেমানন্দ ভট্টের লেখনীতে বরোদার (বড়োদরা) পাশাপাশি এই শহরটির একাধিক নাম রয়েছে, এগুলি হলো "বীরক্ষেত্র" বা "বীরাবতী"৷ প্রাক ইঙ্গ ব্যবসায়ী ও পরিব্রাজকরা তাদের অপভ্রংশে এই জায়গাটিকে ব্রোদেরা বলে উল্লেখ করতেন৷ সম্ভবত এই নাম থেকেই বরোদা নামের উৎপত্তি৷ ভৌগোলিকভাবে বর্তমান ভারতের গুজরাত রাজ্যে ছড়িয়ে ছিটিয়ে থাকা একাধিক পরস্পর অসংলগ্ন খণ্ডে ১০০০ বর্গমাইল ক্ষেত্রফলের অধিক ক্ষেত্রফল বিশিষ্ট অঞ্চল জুড়ে ছিল এই রাজ্যটি। ছড়িয়ে ছিটিয়ে থাকার কারণে রাজ্যটি প্রশাসনিক সুবিধার্থে চারটি প্রান্তে বিভক্ত ছিলো যথা, খাড়ি প্রান্ত, বরোদা প্রান্ত, নবসারি প্রান্ত এবং আমরেলি প্রান্ত৷ এর মধ্যে আমরেলি প্রান্তের অন্তর্ভুক্ত ছিলো গুজরাতের উপকূল বরাবর দ্বারকার নিকট ওখা এবং দিউয়ের নিকট কোডিনার ছিটমহল৷
১৭০৫ খ্রিস্টাব্দে মারাঠারা প্রথম গুজরাত আক্রমণ করে৷ ১৭১২ খ্রিস্টাব্দের মধ্যে মারাঠা নেতা খাণ্ডে রাও দাভাড়ে ঐ অঞ্চলে নিজের শক্তি ও প্রতিপত্তি বৃদ্ধি করেন৷ ১৭১৬ খ্রিস্টাব্দে তিন সাতারা ফিরে এলে তাকে সেনাপতি পদে আসীন করা হয়৷ ১৭২১ খ্রিস্টাব্দে বালাপুরের যুদ্ধের সময়ে তাঁরই এক সেনাধ্যক্ষ দমজী গায়কোয়াড় শামসের বাহাদুর উপাধি পান৷ ১৭২১ খ্রিস্টাব্দে দমজী মারা গেলে তার ভাগিনেয় পিলাজীরাও তার উত্তরসূরী ঘোষিত হন৷
মারাঠা সেনাধ্যক্ষ পিলাজীরাও গায়কোয়াড় ১৭২১ খ্রিস্টাব্দে মুঘলদের থেকে সোনগড় দুর্গ ও সংলগ্ন অঞ্চল দখল করলে বরোদা রাজ্যের আনুষ্ঠানিক পত্তন ঘটে৷ এর পূর্বে পিলাজীরাওগুজরাতের পেশোয়ার অধীনে রাজস্ব আদায়ের অধীক্ষক হিসাবে নিযুক্ত ছিলেন৷ মারাঠারাই সুরাটের উত্তর ও দক্ষিণাংশের দখল নিয়ে "সুরাট সরকার" গঠন করেছিলেন৷ সোনগড় বহুদিন (১৮৬৬ খ্রিস্টাব্দ পর্যন্ত) গায়কোয়াড়দের গৃহ বলে উল্লেখিত হতো৷ ১৮০৩ থেকে ১৮০৫ খ্রিস্টাব্দের মধ্যে দ্বিতীয় ইঙ্গ-মারাঠা যুদ্ধ সম্পন্ন হলে ইস্ট ইন্ডিয়া কোম্পানি মারাঠাদের থেকে গুজরাতের বৃহৎ অঞ্চলের মালিকানা লাভ করেন৷ বরোদার গায়কোয়াড়রা পৃথকভাবে ব্রিটিশ সরকারের সাথে শান্তিচুক্তি সাক্ষরিত করেন৷ চুক্তি অনুসারে তারা ব্রিটিশের আনুগত্য গ্রহণ করে ব্রিটিশ করদ রাজ্যে পরিণত হবে এবং বিনিময় ব্রিটিশরা এই রাজ্যটি সরাসরি দখল করবে না৷ এভাবেই রাজ্যের আভ্যন্তরীন বিষয় দেশীয় রাজার ও বাহ্যিক বিষয় ব্রিটিশ ভারতের আওতায় আসে৷
দেশীয় রাজ্য
কাশীরাও এবং তার তিন পুত্র আনন্দরাও, গোপালরাও এবং সম্পতরাও ৬০০ কিলোমিটার দূর কাবলন থেকে নিজেদের উপস্থাপন করতে বরোদায় আসেন রানী যমুনাবাঈয়ের কাছে।
ঘটনাক্রমে ব্রিটিশ সরকার গোপালরাওকে রাজ্যের পরবর্তী উত্তরসূরি হিসেবে নির্বাচিত করলে রানী ২৭শে মে ১৮৭৫ খ্রিস্টাব্দে যমুনাবাঈ তাকে দত্তকপুত্র রূপে গ্রহণ করেন৷ সয়জীরাও নামে তার পুনরায় নামকরণ করা হয়৷ ঐ বছরই ১৬ই জুন তিনি তৃতীয় সয়জীরাও গায়কোয়াড় নামে আনুষ্ঠানিকভাবে শাসক ঘোষিত হন৷ শাসক তৃতীয় সয়জীরাও গায়কোয়াড় ২৮ ডিসেম্বর ১৮৮১ খ্রিস্টাব্দের পূর্ব পর্যন্ত প্রাপ্তবয়স্ক না হওয়া জন্য রাজ্যটি ব্রিটিশ রিজেন্সির অন্তর্ভুক্ত হয়৷
বিংশ শতাব্দী
বিংশ শতাব্দীর শুরুর দিকে ১৯০৮ খ্রিস্টাব্দে ২০ জুলাই ব্যাংক অফ বরোদার মতো অন্যান্য বহু প্রতিষ্ঠান রাজ্যে নির্মিত হয়৷ ১৯০৮ খ্রিস্টাব্দে সয়জীরাও বরোধা ধারা সভা বা বরোদা বিধানসভা প্রতিষ্ঠা করেন৷ শতাব্দীর প্রথম দিকে ভারতের চারটি বৃহত্তর রাজ্য যথা, হায়দ্রাবাদ, মহীশূর, জম্মু ও কাশ্মীর ও বরোদা রাজ্যের সঙ্গে ব্রিটিশ সরকারের যোগাযোগ স্থাপনের জন্য ভারতে নিযুক্ত গভর্নর জেনারেলের সরাসরি শাসনাধীন একজন রেসিডেণ্ট নিযুক্ত করা হয়৷ ১৯১১ খ্রিস্টাব্দের তথ্যানুসারে বরোদা রাজ্য অঞ্চল জুড়ে বিস্তৃত ছিলো এবং মোট জনসংখ্যা ছিলো ২০,৩২,৭৯৮ জন৷ ১৯২৭ খ্রিস্টাব্দে  দ্য পিটসবার্ঘ প্রেসের প্রদত্ত তথ্য অনুসারে এই রাজ্যের রাজকীয় সংগ্রহে ছিলো দক্ষিণ ভারতের বিখ্যাত হীরেখচিত নেকলেস হার৷ এটির মূল্য ছিলো তৎকালীন ১,০০,০০,০০০ ডলার, যা রাজ্যের নজরবৌগ দুর্গে সংরক্ষিত ছিলো৷ এছাড়াও সংগ্রহে ছিলো দুর্মূল্য রত্ন পাথর ও মুক্তার বয়নে তৈরী কাপড়, যা মম্মদের গম্বুজের চাদর হিসাবে ব্যবহার হত৷
ডা. বি.আর.আম্বেদকর তার আত্মজীবনীমূলক বই ওয়েটিং ফর এ ভিসার দ্বিতীয় অধ্যায়ের বরোদার জনসাধারণের মধ্যে অস্পৃশ্যতা বিষয় উল্লেখ করেন৷
১৯৩৭ খ্রিস্টাব্দে বরোদা রিজেন্সিতে অবস্থিত বরোদা রাজ্যের সাথে পার্শ্ববর্তী ছোটো ছোটো রাজ্য ও বোম্বে প্রেসিডেন্সির উত্তর দিকে অবস্থিত রিজেন্সিগুলি তথা —রীবাকাণ্ঠা এজেন্সি, সুরাট এজেন্সি, নাশিক এজেন্সি, খৈরা এজেন্সি এবং থানা এজেন্সি একত্রিত করে বরোদা ও গুজরাত রাজ্য এজেন্সি গঠন করা হয়৷ ১৯৪০ খ্রিস্টাব্দের পর থেকে ভারতের একাধিক ছোট ছোট দেশীয় রাজ্য, এস্টেট এবং থানাকে একত্রিত করে তুলনামূলক বৃহত্তর প্রশাসনিক এককে উত্তীর্ণ করার পরিকল্পনায় হল সংযুক্তির পরিকল্পনা বা দা অ্যাটাচমেন্ট স্কিম। পশ্চিম ভারতে এই একক গঠনের ক্ষেত্রে ১৫,০০০ বর্গ কিলোমিটার ক্ষেত্রফল যুক্ত এবং অর্ধ মিলিয়ন জনবসতি বিশিষ্ট বরোদা রাজ্য ছিল মূল ক্ষেত্র। বৃহত্তম দেশীয় রাজ্য টি সঙ্গে যুক্ত করা হয় অন্যান্য একাধিক ক্ষুদ্রতর দেশীয় রাজ্য। ১৯৪০ খ্রিস্টাব্দের পয়লা ফেব্রুয়ারি তারিখে পেথাপুর এবং ওই বছরই জুন ও জুলাই মাসের মধ্যে দেলোটি সহ কাতোসান থানা, কলসাপুরা, মাগুনা, মেমদপুরা, রামপুরা, রানিপুরা, তেজপুরা, বরসোরা, পালেজ তালুক এবং বরিষ্ঠ ও কনিষ্ঠ ইজপুরা রাজ্য একত্রিত করা হয়। এর পরবর্তী সময়ে ১৯৪৩ খ্রিস্টাব্দের ১০ই জুলাই তারিখে অম্বলিয়ারা, ঘোরাসর, ইলোল, খাডাল, পাতড়ি, পুনাদ্রা, রণাসন,  বসোড়া এবং বাও রাজ্য গুলিকে একত্রিত করা হয়। ওই একই সময়ের মধ্যে কিছু ছোট ছোট তালুক যুক্ত করা হয়। ১৯৪৩ খ্রিস্টাব্দের ২৪ জুলাই তারিখে সচোদর রাজ্য সহ কিছু ছোট ছোট অনধিকৃত জমি এজেন্সির সঙ্গে যুক্ত করা হয়। অন্তিমে ডিসেম্বর মাসে বাজানা, বিলখা, মালপুর, মাণসা এবং বড়িয়া নামক ছোট ছোট রাজ্যগুলিকে যুক্ত করা হয়।.
১৯৪৪ খ্রিস্টাব্দের ৫ই নভেম্বর তারিখে এই এজেন্সিটিকে পশ্চিম ভারত রাজ্য এজেন্সির (উইসা) অন্তর্ভুক্ত করা হয় ও বৃহত্তর বরোদা, পশ্চিম ভারত ও গুজরাত রাজ্য এজেন্সি গঠন করা হয়৷ প্রাথমিকভাবে বরোদা ছিলো বোম্বে রাজ্যর অংশ৷ ১৯৬০ খ্রিস্টাব্দের ১ মে তারিখের পর মহারাষ্ট্র ও গুজরাত নামে দুটি রাজ্য গঠিত হলে এটি গুজরাত রাজ্যের অংশীভূত হয়৷ গুজরাতের প্রথম প্রধানমন্ত্রী হন ডা. জীবরাজ নারায়ণ মেহতা৷
কোলীদের বরোদার বিরুদ্ধে বিদ্রোহ
চণ্ডপ তালুকের দুই জাতিপ্রধান ভাই যমজী প্যাটেল ও নেতাজী প্যাটেল কোলী বিদ্রোহের সূত্রপাত করেন৷ ১৮৫৭ খ্রিস্টাব্দে সিপাহী বিদ্রোহ ১৮৫৭|সিপাহী বিদ্রোহের সময়কালে চণ্ডপের কোলীরা বরোদা রাজ্যের গায়কোয়াড় বরলীদের সিংহাসনচ্যুত করার জন্য বিদ্রোহ সংঘটিত করেন৷ গায়কোয়াড়রা এই খবর জানতে পেরে বিদ্রোহ দমনে চণ্ডপে সেনা প্রেরণ করেন৷ কিন্তু রাজার প্রেরিত সৈন্যরা চণ্ডপের কোলীদের হাতে নিহত হয়৷ এরপর তারা পার্বত্য অঞ্চলে চলে যান ও কিছু মাস তাদের বিদ্রোহ অব্যহত রাখেন৷ ১৮৫৭ খ্রিস্টাব্দের অক্টোবর মাসে ব্রিটিশ ও বরোদার শাসকদের সম্মিলিত সৈন্যদল কোলীদের চণ্ডপ গ্রাম জ্বালিয়ে দেয়৷
বরোদা রাজ্য রেলওয়ে
১৮৬২ খ্রিস্টাব্দে ভারতের প্রথম ন্যারোগেজ হিসাবে স্থাপিত গায়কোয়াড় বরোদা রাজ্য রেলওয়েটি বরোদা রাজ্যেই অবস্থিত৷ এটি ছিলো দীর্ঘায়িত দাভৈ থেকে মিয়াগাঁও অবধি বিস্তৃত ন্যারোগেজ পথ৷ দাভৈকে কেন্দ্রীয় বিন্দু করে গোয়াগেট, চান্দোড়, বোড়েলি এদং সমলয়া অবধি রেলপথ বিস্তৃত হয়৷ স্বাধীনতা লাভের পর ১৯৪৯ খ্রিস্টাব্দে এটি বম্বে ও বরোদার মাধ্যমে মধ্য ভারত রেলওয়ের সঙ্গে যুক্ত হয়৷ অতিসম্প্রতি এই লাইন ব্রডগেজ হচ্ছে৷
বরোদা রাজ্য নৌবাহিনী
খ্রিস্টীয় অষ্টাদশ শতাব্দীর শেষ দিকে সুরাট শহর থকে ৪০ মাইল দূরে অবস্থিত বিলিমোরাতে বরোদা রাজ্যের প্রথম নৌঘাঁটি স্থাপিত হয়৷ এটি বন্দর বিলিমোরা সুবা আর্মোর নামে পরিচিত ছিলো৷ এখানে ৫০ টি নোঙরযোগ্য নৌবহরের স্থান ছিলো, যার মধ্যে অধিকাংশই ছিলো পণ্যবাহী এবং সেনার যুদ্ধজাহাজ৷ পর্তুগীজ, ওলন্দাজ ও ফরাসি আক্রমণ প্রতিহত করা ছিলো এই বন্দরের অন্যতম কাজ৷
দ্বিতীয় ইঙ্গ-মারাঠা যুদ্ধর পর রাজনৈতিক আবহ বদলে গেলে ব্রিটিশ ও বরোদার রাজার সৈন্য কলোনৈল ওয়াকারের হস্তগত হয়৷ ১৮০৮ খ্রিস্টাব্দে ব্রিটিশ রেসিডেণ্ট কাথিয়াবাড়ে পৌঁছালে কাকতালীয়ভাবে ওখা বন্দরে শত্রু আক্রমণ ও চুরি হয়৷ ১৮১৩ খ্রিস্টাব্দে বরোদার শাসক বর্তমান জুনাগড় জেলার কোডিনার দখল করেন, এখানেই ছিলো সিন্ধ থেকে বোম্বে অবধি যাওয়ার কোডিনার বন্দর৷ এখানে চারটি যুদ্ধ জাহাজ স্থাপন করা হয়, সেগুলি ছিলো আনন্দপ্রসাদ, সরসুবা, আমানতবর্ত এবং আন্নেমারিয়া৷
শাসকবর্গ
১৯৭১ খ্রিস্টাব্দের পর থেকে সমস্ত রাজকীয় উপাধি অকার্যকর করা হয়৷
বামোর
জনসংখ্যার উপাত্ত
ভারতের ২০০১ সালের আদমশুমারি অনুসারে বামোর শহরের জনসংখ্যা হল ২৫,২২২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৮%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে বামোর এর সাক্ষরতার হার কম।
এল ভিয়েহো ক্লাসিকো
এল ভিয়েহো ক্লাসিক হলো রিয়াল মাদ্রিদ ফুটবল ক্লাব এবং অ্যাথলেটিক বিলবাও এর মধ্যকার যেকোনো খেলা। ১১ ডিসেম্বর পর্যন্ত এটিই স্পেনের সবচেয়ে বেশি খেলা ম্যাচ ছিলো,যা এল ক্লাসিকো ছাড়িয়ে যায় যদিও কোপা দেল রেতে এখনো এই প্রতিদ্বন্দ্বিতাই সবচেয়ে বেশি খেলা হয়েছে।
এই দুইটি এবং এফসি বার্সেলোনা হলো এমন ক্লাব যারা কখনো লা লিগা থেকে অবনমিত হয় নি। উভয় দলই সোশিওদের (মেম্বার) মালিকানায় যারা সভাপতি নির্বাচন করে।
ইতিহাস
১৯২৯ সালের কোপা দেল রে সেমিফাইনালের বিলবাওতে দ্বিতীয় লেগ 'ব্যাঙ ম্যাচ' নামে পরিচিত হয়ে ওঠে। প্রথম লেগে বিলবাও ৩-১ এ পিছিয়ে ছিলো, একটি স্থানীয় কোম্পানি খেলনা বিতরণ করে যা প্রতিপক্ষকে বিভ্রান্ত করার জন্য স্টেডিয়ামে শব্দের মাত্রা বাড়াতে ব্যাঙের মতো আওয়াজ করে, তবে এটি দুর্দান্তভাবে ব্যর্থ হয়েছে, রিয়াল মাদ্রিদ ৪-১ গোলে ম্যাচটি জয়লাভ করে।
খেলোয়াড়
দশজন খেলোয়াড় উভয় দলের হয়ে খেলেছে;
প্রশিক্ষক
পাঁচজন প্রশিক্ষক উভয় ক্লাবে ছিলো:
মানুষ মারা, নীলফামারী
নীলফামারী জেলার সদর উপজেলার মানুষমারা দুইটি ইউনিয়নের মধ্যে বিভক্ত:
লক্ষ্যারচর ইউনিয়ন
লক্ষ্যারচর বাংলাদেশের কক্সবাজার জেলার অন্তর্গত চকরিয়া উপজেলার একটি ইউনিয়ন।
আয়তন
লক্ষ্যারচর ইউনিয়নের আয়তন ১৪৭৮ একর (৫.৯৮ বর্গ কিলোমিটার)। এটি চকরিয়া উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী লক্ষ্যারচর ইউনিয়নের লোকসংখ্যা ১২,৮০০ জন। এর মধ্যে পুরুষ ৬,৮০০ জন এবং মহিলা ৬,০০০ জন।
অবস্থান ও সীমানা
চকরিয়া উপজেলার মধ্যভাগে লক্ষ্যারচর ইউনিয়নের অবস্থান। চকরিয়া উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের পশ্চিমে পূর্ব বড় ভেওলা ইউনিয়ন, দক্ষিণে চকরিয়া পৌরসভা, পূর্বে কাকারা ইউনিয়ন এবং উত্তরে কৈয়ারবিল ইউনিয়ন অবস্থিত।
নামকরণ
লক্ষ্যারচর এক সময় চর এলাকা ছিল। সে সময় লক্ষ্মী নামক এক লোক এই এলাকায় এসে বসবাস করে। তাকে আঞ্চলিক ভাষায় লক্ষ্যা নামে ডাকা হত । সে অনুসারে এই এলাকার নাম হয় লক্ষ্যারচর।
প্রশাসনিক কাঠামো
লক্ষ্যারচর ইউনিয়ন চকরিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম চকরিয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি লক্ষ্যারচর মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
যোগাযোগ ব্যবস্থা
লক্ষ্যারচর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
হাট-বাজার
লক্ষ্যারচর ইউনিয়নের প্রধান হাট/বাজার হল ছিকলঘাট বাজার এবং কক্সবাজার হাইওয়ে রোড়ের পার্শ্ববর্তী বাজার হল জিদ্দাবাজার ।
ফক্সফায়ার (১৯৯৬-এর চলচ্চিত্র)
ফক্সফায়ার (Foxfire) ১৯৯৬ সালে মুক্তিপ্রাপ্ত ঔপন্যাসিক জন জয়েস ক্যারলের উপন্যাস ফক্স ফায়ারা: কনফেশন অফ আ গার্ল গ্যাং-এর ওপর ভিত্তি করে তৈরি একটি চলচ্চিত্র। উঠতি বয়সের কয়েকজন কিশোরীকে নিয়ে এই চলচ্চিত্রটির কাহিনী আবর্তিত হয়েছে, যারা সবাই উচ্চ বিদ্যালয়ে পড়াশোনা করে এবং তঁদেরই এক শিক্ষকের সাথে সংঘর্ষ বাধে।
বাদামী কানি টেংরা
বাদামী কানি টেংরা (বৈজ্ঞানিক নাম: Pseudolaguvia inornata) (ইংরেজি: Painted catfish) হচ্ছে Erethistidae পরিবারের Pseudolaguvia গণের একটি স্বাদুপানির মাছ।
বিস্তৃতি
এই মাছ বাংলাদেশে ফেনী নদীর অববাহিকায় পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
সেন্ট কিট্‌স ও নেভিস প্যাট্রিয়টস
সেন্ট কিট্‌স ও নেভিস প্যাট্রিয়টস  একটি ক্যারিবিয়ান প্রিমিয়ার লিগ ফ্র্যাঞ্চাইজি। ২০১৫ সাল থেকে এটি অংশগ্রহণ করছে। সেন্ট কিট্‌স ও নেভিসের ওয়ার্নার পার্ক এদের ঘরের মাঠ।
এটি ২০১৫ সালে অ্যান্টিগুয়া হকসবিলস ফ্র্যাঞ্চাইজি এর পরিবর্ত হিসেবে উঠে আসে এবং তখন থেকে নিয়মিত সিপিএলে অংশ নেয়।
পরিসংখ্যান
নোট:
রোহিঙ্গা লিবারেশন পার্টি
রোহিঙ্গা লিবারেশন পার্টি (আরএলপি) ছিল মিয়ানমারের রাখাইন রাজ্যের (সাবেক আরাকান, বার্মা) একটি রোহিঙ্গা রাজনৈতিক সংগঠন। এর রোহিঙ্গা লিবারেশন আর্মি নামে একটি সশস্ত্র শাখা ছিল, যার নেতৃত্বে ছিলেন জাফর কাওয়াল নামে একজন প্রাক্তন মুজাহিদিন নেতা।
ইতিহাস
১৫ জুলাই ১৯৭২ সালে, মুজাহিদিন নেতা জাফর কাওয়াল তার নেতৃত্বে বিভিন্ন মুজাহিদিন দলকে একত্রিত করে রোহিঙ্গা লিবারেশন পার্টি প্রতিষ্ঠা করেন। জাফর নিজেকে পার্টির চেয়ারম্যান, আবদুল লতিফকে ভাইস চেয়ারম্যান ও সামরিক বিষয়ক মন্ত্রী হিসেবে এবং মুহাম্মদ জাফর হাবিবকে সেক্রেটারি জেনারেল হিসেবে নিযুক্ত করেন। জাফর হাবিব ইয়াঙ্গুন বিশ্ববিদ্যালয়ের স্নাতক। তাদের শক্তি শুরুতে ২০০ যোদ্ধা থাকলেও ১৯৭৪ সাল নাগাদ ২,৫০০ পর্যন্ত বৃদ্ধি পায়। আরএলপি মূলত বুথিডংয়ের জঙ্গল ভিত্তিক ছিল। ১৯৭৪ সালের জুলাই মাসে তাতমাডও (মিয়ানমার সশস্ত্র বাহিনী) দ্বারা একটি বিশাল সামরিক অভিযানের পর, জাফর এবং তার বেশিরভাগ লোক সীমান্ত পেরিয়ে বাংলাদেশে পালিয়ে যায়।
নুরুল ইসলাম (সংগঠক)
অধ্যাপক মাওলানা নুরুল ইসলাম একজন বাংলাদেশি শিক্ষাবিদ, ব্যবসায়ী ও রাজনৈতিক ব্যক্তিত্ব। তিনি বাংলাদেশের স্বাধীনতা আন্দোলনের চট্টগ্রাম অঞ্চলের অন্যতম সংগঠক ছিলেন। তিনি চট্টগ্রাম সরকারি সিটি কলেজে র প্রথম শিক্ষক ছিলেন। এছাড়াও তিনি ৬০ এর দশকের গণতন্ত্র আন্দোলন ও স্বায়ত্তশাসনের ব্যপারে গুরুত্বপূর্ণ ভূমিকা রেখেছেন। তিনি সেই সময়ে কলকাতা মাদ্রাসা থেকে ১ম স্থান দখল করে স্বর্ণপদক লাভ করেছিলেন।
জন্ম ও পরিচয়
নুরুল ইসলাম ১৯২০ সালের ২০ জানুয়ারি চট্টগ্রাম জেলার চান্দগাঁও সাবান ঘাটার মৌলভি বংশে জন্মগ্রহন করেন। তার পিতার নাম আতাউল্লাহ, এবং দাদার নাম মওলানা আজিজুর রহমান, প্রপিতামহের নাম মাওলানা আছদ আলী, ইনারা চট্টগ্রামের বিশিষ্ট আলেম ছিলেন। এই মৌলভি বংশকে চট্টগ্রামের সিদ্ধ প্রান-পুরুষের বংশ মনে করা হতো।
শিক্ষাজীবন
নুরুল ইসলাম প্রাথমিক শিক্ষা শেষ করে আলিম শ্রেণীতে দারুল উলুম আলিয়া মাদ্রাসা চট্টগ্রামে ভর্তি হন। এই মাদ্রাসা থেকে আলিম ও ফাজিল পাশ করেন। মাদ্রাসা পড়ার পাশাপাশি চট্টগ্রাম সরকারি মুসলিম হাইস্কুল থেকে মেট্রিক ও চট্টগ্রাম কলেজ থেকে ইন্টারমিডিয়েট পাশ করেন। এরপর তিনি ইসলামি উচ্চ শিক্ষার জন্য কলকাতা আলিয়া মাদ্রাসায় ভর্তি হোন, এই মাদ্রাসায় তিনি ১ম শ্রেণীতে ১ম স্থান দখল করে স্বর্ণপদক লাভ করে কামিল পাশ করেন। এরপর তিনি ঢাকা বিশ্ববিদ্যালয়ে ভর্তি হন, এখানে আরবি বিভাগ থেকে অনার্স ও ইসলামের ইতিহাস বিভাগ থেকে মাস্টার্স সম্পন্ন করেন।
কর্মজীবন
পড়াশোনা শেষ করে তিনি চট্টগ্রাম সরকারি সিটি কলেজে (তৎকালীন চট্টগ্রাম নাইট কলেজে) শিক্ষক হিসাবে যোগদান করেন। তিনি এই কলেজের প্রথম শিক্ষক ছিলেন। তিনি এই কলেজে আরবি ও ইসলামের ইতিহাস বিষয় পড়াতেন। তিনি আজীবন এই কলেজে অধ্যাপনা করেছেন। এছাড়াও তিনি চন্দনপুরা দারুল উলুম মাদ্রাসা ও চান্দগাঁও এনএমসি হাইস্কুলের সাধারণ সম্পাদক ছিলেন। তিনি চট্টগ্রাম জেলা আওয়ামীলীগের কার্যকরি পরিষদের সদস্য ছিলেন।
দেবপ্রতিম পুরকায়স্থ
alt= দেবপ্রতিম পুরকায়স্থ|থাম্ব দেবপ্রতিম পুরকায়স্থ (জন্ম ১৯৭৬, আসাম) কৌশল বিভাগের একজন অধ্যাপক, একাডেমিক নেতা এবং কেস পদ্ধতি বিশেষজ্ঞ। তিনি অনেক পুরস্কারপ্রাপ্ত এবং বেস্টসেলিং কেস স্টাডি লিখেছেন যা ম্যানেজমেন্ট বিষয়গুলি পড়ানোর ক্ষেত্রে ব্যবহৃত হয়। তিনি যুক্তরাজ্য ভিত্তিক স্বতন্ত্র কেস পদ্ধতি সংস্থা দ্য কেস সেন্টারের  তালিকাটি প্রথম প্রকাশিত হওয়ার পরে ২০১৬ সাল থেকে প্রতিবছর ১ নম্বর সেরা বিক্রয়কারী লেখক।
পুরকায়স্থ কে কেস পদ্ধতির চেনাশোনাগুলিতে একটি পরিচিত মুখ হিসাবে বর্ণনা করা হয়েছে, গ্রাফিক উপন্যাস (কমিক বই) ফর্ম্যাট সহ বিভিন্ন উদ্ভাবনী বিষয় এবং ফর্ম্যাটে কেস স্টাডির বিকাশের জন্য তিনি পরিচিত। ডিসেম্বর ২০১৯-এ শেষ দশকের জন্য, পুরকায়স্থের কেস স্টাডি বিশ্বব্যাপী প্রায় পাঁচ লক্ষ শিক্ষার্থীদের পড়ানোর জন্য ৯০ টিরও বেশি দেশের ১০০০ টিরও বেশি ব্যবসায়িক বিদ্যালয়ে ব্যবহৃত হয়েছিল।
ভূমিকা এবং দায়িত্ব
এএসিএসবি-অনুমোদিত আইসিএফএআই বিজনেস স্কুল হায়দরাবাদ (আইসিএফএআই ফাউন্ডেশন ফর উচ্চশিক্ষা, হায়দরাবাদ) -এ কৌশল শেখানোর পাশাপাশি, পুরকায়স্থ আইবিএস কেস রিসার্চ সেন্টারের নেতৃত্ব দেওয়ার জন্য প্রথমে সহযোগী ডিন, তারপরে ডিন, এবং তারপরেই পরিচালক হিসাবে গণ্য হন।